ky ky fr ru ru cs ky ky ky ky ky ky ky ky ru ru ky ky ky ky ky ky ky ky ru ru ky ru ky ky ky mk ky ky ky be ky ky ky ky ky ky ky ky uk ru ky ky ky ky ky ky ru ru ru
"Алиби", 21.05.08 - 7-бет: Сулуулук кызматка жеткирет....•
Өткөн жумада Италиянын премьер-министри болуп кайрадан шайланган Сильвио Берлускони жаңы өкмөт курамын түзүп, жаңы дем, жаңы күч менен ишке киришкени байкалды.
Өзүнүн саясаттагы ишмердүүлүгүндө адаттан тышкаркы көптөгөн "сюрприздери" менен айырмаланган Сильвио Берлускони бул жолу да өзүнүн "оригиналдуулугун" баса көрсөттү.
Италия премьеринин өлкө башчысы катарындагы эң башкы "ахилесс согончогу" б.а алсыздыгы сулуу аялзатына болгон өзгөчө мамилеси экендиги коомчулукта көптөн бери айтылып келет. Берлускони "гендердик тең салмактуулук" деп кан какшап келе жаткан аялзатына өз командасынан жок дегенде төрт орун берем деген шайлоо алдындагы убадасын аткарды. Тагыраак айтсак, татынакай төрт айымга министрлер кабинетинен кызмат бөлүп берди. Ошентип, Италиянын билим берүү министрлигине Стела Жельмини, айлана чөйрөнү коргоо министри кылып Стефания Престижакомону отургузуп, парламент менен кызматташуу департаментине Жоржа Мелонини, Мүмкүнчүлүктөрдү теңдөө иштери боюнча министрлик орунга Мара Карфаньяны дайындады.
Албетте, дүйнөлүк саясатта, аял-саясатчылардын ичинен көп нерсени түшүнгөн, чыгаан, тың чыкмалар жок эмес. Бирок, бүгүнкү күнү италиялык коомчулукта жаңы дайындалган министр айымдардын саясий деңгээли эмес, алардын татынакай чырайлары, өзгөчө "Мүмкүнчүлүктөрдү теңдөө" министри Мара Карфаньянын баскан турганы, буга чейинки жеке жашоосу, жергиликтүү гана эмес, бир катар европалык "сары прессалардан" баштап, "кара прессасына" чейин кызуу талкууга алынууда.
Себеби, министрлик креслонун ээлегенине бир жума боло электе эле "дүйөнөнүн эң чырайлуу министр айымы" деген наамга арзыган Мара Карфанья буга чейин жумурай-журтка фотомодель, Италиянын секс символу катары таанылып, өзүнүн жылаңач денеси менен "уятсыз" басма сөз беттеринин көркүн ачып келген. Ал гана эмес, 1997-жылы "Италия сулуусу" деген сынакка катышып, татыктуу орунду ээлөөгө да жетишкен. Кийинчирээк, бир катар италиялык масс-медиаларда алып баруучулук менен алектенип жүргөн.
Сулуулуктун айныксыз күйөрманы Сильвия Берлускони өткөн жылы өлкөдөгү эң кадыр-барктуу "Telegatti" теле сыйлыгын тапшыруу аземинде Мара Карфаньенин сулуулугуна чын жүрөктөн суктанаарын айтып "Эгер мен бойдок болгондо, сага сөзсүз үйлөнөт элем"- деген жайы бар.Ошоу эртеси эле анын жубайы Вероника Берлускони андан коомчулуктун алдында кечирим суроосун талап кылган. Бул үй-бүлөлүк чыр Берлусконинин жергиликтүү басылмаларга кечирим сураган каты чыкканда гана басылган.
Берлусконинин кээ бир оппоненттери жаңы куралган министрлер кабинетиндеги айымдар сулуулугунан башка Италия элинин кызыкчылыгын канааттандыра турган татыктуу сапаттарга ээ эмес деп эсептешет. Аны да убакыт таразалап, өз баасын берээр.
Мээ иштебесе айла жок...
Өзбектер 33 окуучуну туткунга алышып…
Ушул жылдын 27-апрелинде Өзбекстандын атайын кызматы тарабынан Тажикстандын табиятына эс алганы чыккан мектеп окуучулары туткундалып кеткен.
Тажикстандын Ашт районуна караштуу Адрасмон кыштагынын 12 жаштан 16 жашка чейинки 33 окуучусу сейилге чыгышкан учурда өзбекстандык чек арачылар тарабынан колдору кишенделип, камакка алынган.
Тагыраак айтканда, өзбек, тажик улутундагы 33 окуучу 26-апрель күнү эки күндүк эс алууга кыштак четиндеги Курама тоосуна чыгышкан. Тоонун арк жагынан өзбек чек арачылары баардыгын өздөрүнө алдап чакырып алышкан. Өзбек чек арасына түшүп калаарынан шек санабай, өзбектердин чакыруусу боюнча барышкан окуучуларды курал-жарактары менен коркутуп-үркүтүп, баардыгын бир жерге отургузуп, ур-токмокко алышкан. Качууга аракет кылгандарын кууп жетип, автоматтын кундагы менен ургулап, ГАЗ автоунаасы менен Өзбекстандын аймагындагы "Ойбек" кыштагына алып келип, баңги-контробандачасыңар, чалгынчысыңар сыяктуу күнөөлөрдү коюп, коркутуп үркүтүшкөн.
Ал гана эмес, өзбек офицерлери жаш балдардан алардын укук коргоо органдарында иштеген туугандары, ошол аймактагы чек ара заставасында ким жетекчилик кылат, канча аскер кызмат өтөйт сыяктуу суроолору менен ар бирин бир нече сааттан суракка алышкан. Бир тамчы суу, бир күкүм нан бербей эки күн бою нымдуу жер төлөдө кармаган соң, алты окуучуну калтырып, калгандарын кое беришкен.
Ошол күндөн бери жарым айдай убакыт өтсө да, өзбек чекисттери тажикстандык алты окуучуну кое берише элек.
Өзбек чек арачыларынын мектеп окуучуларынан "шпион" издеген аша чапкан мындай аракеттери алардын өзүм билемдигиби же Ислам Абдуганиевичтин жүргүзгөн геосаясатыбы, эч ким түшүнө элек.
Мьянмада 77 миңден ашык адам өлдү
Май айынын башында Мьянманы суунун толкуну жууп кеткен.
Бул кырсыктан көз жумган адамдардын саны бүгүнкү күнү 77 миң 738 адамга жеткени дайын болду.
Нигерияда нефть түтүгү жарылды
Нигериянын экономикалык Лагос шаарындагы нефть түтүктөрүнүн бири 16-майда жарылып, 100дөй адамдын өмүрүн алып кеткен.
Жарылуу курулуш иштерин жүргүзүп жаткан бульдозердин кокустан нефть түтүгүн жулуп кеткенинен пайда болгондугу айтылууда.
Индонезияда 700 жүргүнчүсү бар кеме чөктү
Индонезиянын Калимантан аралынын жээгинде 700 жүргүнчүсү бар кеме 18-май күнү алгач өрттөнүп, андан соң сууга чөгүп кеткендиги белгилүү болду.
Учурда, канча адам өлүп, канчасы аман калгандыгы тууралуу так малымат жок.
АКШнын конгресси согушка 163 миллиард доллар бөлбөйт
АКШнын парламенти Ирактагы жана Афганистандагы согушка кошумча 163 миллиард доллар бөлүп берүүдөн баш тартты.
Тагыраак айтканда, акча бөлүнүүсүнө залда олтурган конгрессмендердин 149у каршы чыкса, 141 макул деген добушун берген.
Алар добуш берип эле койбостон, президент Жорж Буштан 2009-жылдын декабрына чейин АКШлын жоокерлерин Ирактан чыгарып кетүүсүн талап кылышты.
Америка бийлиги Кабулдун жанындагы өздөрүнүн авиабазасына ири концлагерь курууну пландап жатканын билдирди.
Анда америкалык аскерлер тарабынан колго түшкөн "экстремисттер" менен "террористтер" кармалмакчы. Себеби, АКШнын аскер күчтөрү 2001-жылдан тарта баштаган Афганистандагы согуш операциясы учурунда кармаган "Аль-Каида" уюмунун мүчөлөрү менен талибдер жергиликтүү түрмөлөргө батпай калганына улам, ушундай кадамга барууну чечишкен.
Бирөөгө ор казба, казсаң...
Иракта 4 миң америкалык жоокер жок кылынды
Ушул күнгө чейин Иракта 4 миңден ашык АКШнын жоокери өлтүрүлгөндүгүн Пентагон маалымдады.
Ушундан соң, президент Жорж Буш Иракта өлгөн жоокерлерге өзү дагы кейигенин жана анда жүргүзүп жаткан саясатын мойнуна алууга даяр экендигин билдирүүгө аргасыз болду.